Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -19 …
24 ต.ค. 2561

Tactical Move
เดินเกมกลยุทธ์บ่าย
SET Index ปรับลดลง -19.28 จุด (-1.16%) ปิดภาคเช้าที่ 1,639.28 จุด ด้วยมูลค่าการซื้อขาย 27,873.58 ล้านบาท
Most Positive Impact: U (+0.55 จุด), CPF (+0.25 จุด), SCC (+0.24 จุด)
Most Negative Impact: PTT (-3.51 จุด), PTTEP (-2.54 จุด), CPALL (-1.33 จุด)
แนวโน้มตลาดบ่าย
SET Index ปรับตัวลงซึมซับปัจจัยลบทีตลาดหุ้นในเอเชียแปซิฟิคได้รับไปเมื่อวานนี้ซึ่งเป็นช่วงวันหยุดของไทย อีกทั้งเมื่อคืนนี้ตลาดหุ้นสหรัฐฯได้ปรับตัวลงต่อจากผลประกอบการที่ผิดคาด สำหรับบ้านเรากลุ่มที่กดดันดัชนี ได้แก่ กลุ่มพลังงาน (-8.93 จุด) พาณิชย์ (-1.97 จุด) ปิโตรฯ (-1.96 จุด) สื่อสาร (-1.34 จุด) และกลุ่มขนส่ง (-1.05 จุด) ส่วนกลุ่มที่มีผลช่วยผลักดันดัชนีคือ กลุ่มวัสดุก่อสร้าง (+0.11 จุด) ซึ่งไม่มีผลมากนัก
การปรับตัวลงในวันนี้ KS research มองว่าถึงเวลาแล้วที่จะใช้จังหวะนี้ทะยอยสะสม เนื่องจากคาดว่าปัจจัยที่กดดันตลาดจะคลี่คลายลงในเดือนหน้า ได้แก่ ภาวะเงินเฟ้อสหรัฐที่จะลดลงจากราคาน้ำมันดิบที่ดิ่งลงในเดือน ต.ค.โดยการปรับตัวลงของน้ำมันยังมีปัจจัยหนุนจากการเพิ่มกำลังการผลิตของซาอุซึ่งแม้จะไม่สามารถเพิ่มกำลังการผลิตปริมาณสูงได้ในปีนี้ แต่ก็ช่วยสร้าง sentiment กดดันราคาน้ำมันไม่ให้พุ่งขึ้นได้ นอกจากนี้หลังการเลือกตั้งกลางเทอม (6 พ.ย. 61) ของสหรัฐคาดว่าคุณทรัมป์จะเริ่มเจรจาการค้ากับจีน รวมถึงประเด็นการเมืองกับรัสเซียที่เรามองว่าเป็นเพียงเกมส์การเมืองก่อนการเลือกตั้ง
ประเด็นน่าติดตามในวันนี้สหรัฐและยูโรโซนจะมีการรายงาน ตัวเลข PMI ภาคการผลิต ประจำเดือน ต.ค. โดยตลาดคาดการณ์ไว้ที่ 55.5 และ 53.0 ตามลำดับ พร้อมทั้งติดตามสินค้าคงคลังน้ำมันมันดิบของสหรัฐประจำสัปดาห์อันจะส่งผลต่อราคาน้ำมันดิบโลก และในวันพรุ่งนี้จะมีการประชุมนโยบายทางการเงินของ ECB
หุ้นแนะนำ HANA GFPT BH